Mohammed Ismail Sharrif (Kwaku Frimpong) a no ndwomtow dzin nye Black Sherif yɛ Ghana ndwontonyi a wɔwoo no wɔ Kɔnɔngo wɔ Esuantse Mantɔw mu a ɔagye dzin papaapa.
Ɔnnkyɛɛr biara na ɔdze bɔtoo gua dɛ ɔdze n’apaawa kɛse a odzi kan koraa bɔto gua ama n’etsiefo nyinara. Da a Kwaku Frimpong kaa dɛ ɔdze n’apaawa kɛse yi bɔto gua no nye Obiradzi 5, 2022 na nokwar, Kwaku Frimpong edzi no bɔhwɛ do dze asɛm aba bio.
Ndwom a no mu yɛ dɛw yɛ huam nkorkor duanan (14) na ɔwɔ n’apaawa kɛse yi do a ‘Soja’ a ɔdze too gua Fankwa bosoom yi wɔ afe 2022 yi mu dzi mu akotsen. Second Sermon (Remix) a ɔnye Alata ndwontonyi a ɔagye dzin araa yie Burna Boy na Kwaku The Traveller so wɔ apaawa kɛse yi a wɔfrɛ no ‘The Villain I Never Was’ do yi bi.
Ndwom yi na odzidzi do yi dɛ mbrɛ Kwaku Frimpong hyehyɛɛ no wɔ n’apaawa kɛse no do no:
1. The Homeless Song
2. Oil in my Head
4. Soja
5. Prey Da Youngsta
6. Sad Boys Don’t Fold
7. Konongo Zongo
8. Wasteman
9. We Up
10. Toxic Love City
11. Don’t Forget Me
12. Oh Paradise
13. Kwaku The Traveller
14. Second Sermon (Remix)
Ibenya Black Sherif n’apaawa kɛse yi bi etsie wɔ intanɛtse do na ndwom prama biara do etsie. Akannews.com edwumayɛfo nyinara ma Black Sherif tsirnkwa wɔ n’apaawa kɛse a odzi kan yi ho.
